
Kasutuslubade väljastamine

1. ASJAOLUD JA MENETLUSE KÄIK
       Läbivaatamiseks laekus ehitiste omanikult Kangelaste pr 5 paigaldatud kioski ja õhuelektrikaabli kasutuslubade väljastamise taotlused koos ehitamise tehniliste dokumentide, maaomaniku nõusoleku ja makstud riigilõivudega. Vastavalt lillekioski elektrivarustuse projektile õhukaabli paigaldamiseks on vaja kioskile toru paigaldada või post lillekioski kõrval. Käesoleval ajal  on objekti katusele paigaldatud toru, kuid  ülevaatuse aktis KÜ Kangelaste 5 esimees nõuab posti paigaldamist kuni 30.09.2012. Kioski omanik  on nõus paigaldada posti hiljemalt 30.09.2012.
       Ehitusseaduse § 33 lõike 4 alusel on teostatud kasutusloa taotleva ehitise ülevaatus ja nõuetele vastavuse kontroll. Ülevaatuseks esitatud ehitis vastab projektile, ehituseeskirjadele ja – normidele ning tuletõrjenõuetele. Kasutusloa andmiseks takistusi ei ole ning seega võib ehitistele kasutusloa väljastada.
2. ÕIGUSLIKUD ALUSED

2.1.Kohaliku omavalitsuse korralduse seaduse § 30 lõige 1 punkt 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2.Ehitusseaduse § 32 lõige 1 kohaselt ehitise kasutusluba on kohaliku omavalitsuse või riigi nõusolek, et valminud ehitis või selle osa vastab ehitisele ettenähtud nõuetele ja seda võib kasutada vastavalt kavandatud kasutamise otstarbele.

2.3.Narva linna ehitusmäärus § 27 lõige 3 ehitise kasutusloa väljastamise või   väljastamisest keeldumise ja kehtetuks tunnistamise otsustab Linnavalitsus. 
2.4.Ehitusseadus § 151 ajutine ehitis on piiratud ajavahemikuks, kuid mitte kauemaks kui  viieks aastaks ehitatud ehitis. Ajutise ehitise ehitamise korral määrab kohalik omavalitsus ehitise kasutamise aja kirjalikus nõusolekus või ehitusloas ja kasutusloas
3. OTSUS
3.1.Väljastada Kangelaste pr 5 paigaldatud kioskile kasutusluba tähtajaga  kuni   30.04.2016.
3.2.Väljastada Kangelaste pr 5 paigaldatud õhuelektrikaablile kasutusluba tähtajaga kuni  30.09.2012. 

 4. RAKENDUSSÄTTED
4.1.Korraldus jõustub seadusega sätestatud korras. 
4.2.Korraldust on võimalik vaidlustada Tartu Halduskohtu Jõhvi kohtumajas 30 päeva                  jooksul arvates   korralduse teatavakstegemisest.

